2010R0275 — SL — 23.05.2014 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B UREDBA KOMISIJE (EU) št. 275/2010 z dne 30. marca 2010 o izvajanju Uredbe (ES) št. 295/2008 Evropskega parlamenta in Sveta glede meril za ovrednotenje kakovosti strukturne statistike podjetij (Besedilo velja za EGP) (UL L 086, 1.4.2010, p.1)

spremenjena z:









▼B

UREDBA KOMISIJE (EU) št. 275/2010

z dne 30. marca 2010

o izvajanju Uredbe (ES) št. 295/2008 Evropskega parlamenta in Sveta glede meril za ovrednotenje kakovosti strukturne statistike podjetij

(Besedilo velja za EGP)







EVROPSKA KOMISIJA JE – ob upoštevanju Pogodbe o delovanju Evropske unije, ob upoštevanju Uredbe (ES) št. 295/2008 Evropskega parlamenta in Sveta z dne 11. marca 2008 o strukturni statistiki podjetij ( 1 ) in zlasti člena 11(2)(j) Uredbe, ob upoštevanju naslednjega: (1) Uredba (ES) št. 295/2008 je vzpostavila skupni okvir za zbiranje, urejanje, pošiljanje in ocenjevanje evropskih statističnih podatkov o strukturi, dejavnosti, konkurenčnosti ter rezultatih podjetij v Evropski uniji. (2) Zaradi primerjanja koristi razpoložljivosti podatkov s stroški zbiranja in obremenitvijo za podjetja, zlasti za mala podjetja, je treba v skladu s členom 6 Uredbe (ES) št. 295/2008 izvesti ocenjevanje kakovosti. Zato je treba vzpostaviti merila za ocenjevanje kakovosti in ključne kazalnike. (3) Ukrepi, predvideni s to uredbo, so v skladu z mnenjem Odbora za evropski statistični sistem – ob upoštevanju naslednjega: SPREJELA NASLEDNJO UREDBO:







Člen 1

Merila za ocenjevanje kakovosti in vsebina poročil o kakovosti, ki jih predložijo države članice, so določeni v Prilogi.

Člen 2

Podatke in metapodatke, predložene za poročila o kakovosti, v elektronski obliki pošlje ali naloži katera koli organizacija, ki jo imenujejo nacionalni organi, po enotni vnosni točki za podatke pri Komisiji (Eurostatu). Pri prenosu se upošteva ustrezen standard za izmenjavo podatkov, ki ga določi Eurostat.

Člen 3

Prvo poročilo o kakovosti za podatke za referenčno leto 2008 se predloži do 31. marca 2011. Belgiji, Cipru, Grčiji, Luksemburgu, Malti, Nemčiji, Romuniji in Združenemu kraljestvu so bili odobreni dodatni trije meseci za prenos poročil o kakovosti za referenčno leto 2008. Nadaljnja poročila se pošljejo Komisiji (Eurostatu) najpozneje 27 mesecev po koncu referenčnega obdobja, za katerega so bili podatki zbrani.

Člen 4

Komisija (Eurostat) oceni kakovost prenesenih podatkov ter pripravi in objavi poročila o kakovosti evropske statistike.

Člen 5

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.









PRILOGA

Poročila o kakovosti in merila za ocenjevanje kakovosti strukturne statistike podjetij

ODDELEK I

Poročila o kakovosti

Dopolnilna navodila o razlagi skupnih meril za kakovost so določena v priročniku o strukturni statistiki podjetij, ki ga je pripravila Komisija (Eurostat) v sodelovanju z državami članicami. Poročilo o kakovosti vsebuje kvantitativne in kvalitativne informacije. Komisija (Eurostat) predloži rezultate za tiste kvantitativne kazalnike, ki jih je moč izračunati na podlagi podatkov, ki so jih predložile države članice. Države članice sporočijo pripombe o kazalnikih in pomagajo Eurostatu pri njihovi razlagi glede na svojo metodologijo zbiranja ter predložijo preostale kvantitativne kazalnike in kvalitativne informacije.

Države članice pripravijo:

— poročilo, ki zajema vidike kakovosti iz Prilog I do IV k Uredbi (ES) št. 295/2008. Države članice lahko po potrebi pripravijo ločena poročila o Prilogah I, II, III in IV k navedeni uredbi,

— poročilo, ki zajema vidike kakovosti iz Priloge V k Uredbi (ES) št. 295/2008,

— poročilo, ki zajema vidike kakovosti iz Priloge VI k Uredbi (ES) št. 295/2008,

— poročilo, ki zajema vidike kakovosti iz Priloge VII k Uredbi (ES) št. 295/2008,

— poročilo, ki zajema vidike kakovosti iz Priloge VIII k Uredbi (ES) št. 295/2008. Če so informacije, potrebne za urejanje statističnih podatkov iz Priloge VIII k navedeni uredbi, zbrane z isto raziskavo kot Priloge I do IV, ni treba predložiti ločenega poročila o vidikih kakovosti iz Priloge VIII,

— poročilo, ki zajema vidike kakovosti iz Priloge IX k Uredbi (ES) št. 295/2008.

▼M1

ODDELEK II

Časovni razpored

Komisija (Eurostat) od leta 2011 naprej vsako leto do konca januarja pošlje državam članicam poročila o kakovosti za referenčna leta t-3 v skladu s standardno strukturo poročil o kakovosti ESS, delno vnaprej izpolnjena s količinskimi kazalniki in drugimi informacijami, ki so Komisiji (Eurostatu) na voljo o prilogah I, II, III, IV, VIII in IX. Države članice pošljejo Komisiji (Eurostatu) vsako leto do 31. marca izpolnjena poročila o kakovosti za te priloge.

Komisija (Eurostat) od leta 2021 naprej vsakih 10 let do konca januarja pošlje državam članicam poročila o kakovosti za referenčna leta t-3 v skladu s standardno strukturo poročil o kakovosti ESS, delno vnaprej izpolnjena s količinskimi kazalniki in drugimi informacijami, ki so Komisiji (Eurostatu) na voljo o prilogah V, VI in VII. Države članice pošljejo Komisiji (Eurostatu) vsakih 10 let od leta 2021 naprej do 31. marca izpolnjena poročila o kakovosti za te priloge.

▼B

ODDELEK III

Merila kakovosti

Podatki o statistiki iz Prilog I do IX Uredbe (ES) št. 295/2008, ki jih predložijo države članice, se ocenijo glede na merila kakovosti iz člena 12(1) Uredbe (ES) št. 223/2009 Evropskega parlamenta in Sveta ( 2 ), tj. ustreznost, natančnost, pravočasnost, točnost, dostopnost, jasnost, primerljivost in skladnost.

1. Ustreznost

Ustreznost pomeni stopnjo, do katere statistika ustreza sedanjim in potencialnim potrebam uporabnikov.

2. Natančnost

Natančnost pomeni prileganje ocenjenih vrednosti dejanskim, toda neznanim vrednostim.

3. Skladnost

Skladnost pomeni primernost podatkov za njihovo zanesljivo povezovanje na različne načine in za različno uporabo.

4. Primerljivost

Primerljivost pomeni vpliv razlik v uporabljenih statističnih konceptih, merskih orodjih in postopkih pri primerjavi statistike med zemljepisnimi območji, sektorskimi področji ali skozi čas.

5. Pravočasnost in točnost

Pravočasnost pomeni časovni zamik med dostopnostjo informacij in dogodkom ali pojavom, ki ga opisujejo. Točnost pomeni časovni zamik med datumom objave podatkov in ciljnim datumom (datum, ko bi se podatki morali zagotoviti).

6. Dostopnost in jasnost

Dostopnost in jasnost pomenita pogoje in načine, na podlagi katerih lahko uporabniki pridobijo, uporabljajo in razlagajo podatke.

ODDELEK IV

Vrsta kvantitativnih kazalnikov, ki jih predložijo države člance v zvezi z natančnostjo (in zanesljivostjo)

Kvantitativne kazalnike, opisane v tem oddelku, je treba predložili le za statistične podatke iz Prilog I do IV Uredbe (ES) št. 295/2008, kot je navedeno spodaj. Podatki se sporočijo z uporabo tehničnega formata, opisanega v Oddelku V Priloge k tej uredbi.

1. Koeficienti variacije

Naslednje informacije se predložijo le, če se uporabijo vzorčne raziskave ali kombinacija vzorčnih raziskav in administrativnih podatkov:

Države članice sporočajo informacije o karakteristikah, ravneh in serijah, določenih spodaj. Vidiki, ki se upoštevajo pri izračunu koeficientov variacije, se nadalje opredelijo v sodelovanju z državami članicami. Opis metode, uporabljene za izračun koeficientov variacije (vključno s programsko opremo), je zajet v poročilu o kakovosti.

(a) Za letno statistiko podjetij o dejavnostih, ki jih zajema NACE Rev. 2, področja B do J in L do N ter oddelek 95 (podatki, predloženi v skladu s serijami 1A, 2A, 3A in 4A iz Uredbe Komisije (ES) št. 251/2009 ( 3 )), se koeficient variacije naslednjih karakteristik (opredeljenih v Uredbi Komisije (ES) št. 250/2009 ( 4 )) navede na ravni podrobnosti razčlenitve dejavnosti, ki je določena v nadaljevanju: — karakteristika 12110 na trimestni ravni NACE Rev. 2 (skupine), — karakteristike 11110, 12110, 12150, 13310, 15110 in 16110 na ravni področja NACE Rev. 2 za področja B do J in L do N ter na dvomestni ravni NACE Rev. 2 (oddelki) za oddelke 45 do 47 in oddelek 95.

(b) za letno statistiko podjetij, razčlenjeno po velikostnih razredih zaposlenosti za dejavnosti, ki jih zajema NACE Rev. 2., področja C do J in L do N ter oddelek 95 (podatki, predloženi v serijah 1B, 2B, 3B in 4B), se koeficient variacije navede na ravni podrobnosti razčlenitve dejavnosti in za velikostne razrede zaposlovanja, kot je določeno v nadaljevanju: — karakteristike 11110, 12110, 12150 in 16110, — raven področja NACE Rev. 2 za področja B do J in L do N ter dvomestna raven NACE Rev. 2 (oddelki) za oddelek 95, — velikostni razredi 0–9, 10–19, 20–49, 50–249 in 250 + za NACE Rev. 2, področja B do F, ter 0–1, 2–9, 10–19, 20–49, 50–249 in 250 + za NACE Rev. 2, področja G do J in L do N ter oddelek 95.

2. Neodgovor enote

Naslednje informacije se predložijo pri uporabi vzorčnih raziskav, kombinacije vzorčnih raziskav ali administrativnih podatkov ali le administrativnih podatkov. Vidiki, ki se upoštevajo pri izračunu neodgovora enote, se nadalje opredelijo v sodelovanju z državami članicami.

Države članice sporočijo ponderirane informacije o neodgovoru enote za dejavnosti, ki jih zajema NACE Rev. 2, področja B do J in L do N ter oddelek 95 na trimestni ravni NACE Rev. 2. Če je za karakteristike 11110, 12110, 12150, 13310, 15110 in 16110 uporabljenih več raziskav/administrativnih virov, se sporočijo ločeni kazalniki neodgovora enote z navedbo številke spremenljivke v zadevnem polju. Neodgovor enote se ponderira, po možnosti glede na število zaposlenih oseb. Kot druga možnost se lahko uporabi promet.

ODDELEK V

Tehnični format za prenos poročil o kakovosti in kazalnikov kakovosti

Za prenos poročila in serije kazalnikov kakovosti se uporabijo oznake podatkovnega niza. Podrobna vsebina poročila o kakovosti se uskladi v sodelovanju z državami članicami. Države članice dopolnijo predhodno izpolnjena poročila o kakovosti in jih vrnejo Komisiji (Eurostatu). Za sporočanje dveh kazalnikov kakovosti (koeficienti variacije in neodgovor enote) se uporabi spodaj opredeljena struktura zapisa, ki je podobna tehničnemu formatu za prenos strukturne statistike podjetij.

1. Oznake podatkovnega niza

Za poročanje o merilih kakovosti za strukturno statistiko podjetij se uporabijo naslednje oznake podatkovnega niza:







Vrsta serije Naziv Oznaka podatkovnega niza Koeficienti variacije za spremenljivko 12110 na trimestni ravni NACE za NACE Rev. 2, področja B do J in L do N ter oddelek 95 QAG RSBSQUAL_QAG_A Koeficienti variacije za spremenljivke 11110, 12110, 12150, 13310, 15110 in 16110 na ravni področja NACE Rev. 2 za področja B do J in L do N ter na ravni oddelka NACE Rev. 2 za oddelke 45, 46, 47 in 95. QAS RSBSQUAL_QAS_A Koeficienti variacije za spremenljivke 11110, 12110, 12150 in 16110 na ravni področja NACE Rev. 2 za področja H do J in L do N ter na ravni oddelka NACE Rev. 2 za oddelek 95 in po velikostnem razredu Q1B RSBSQUAL_ Q1B _A Koeficienti variacije za spremenljivke 11110, 12110, 12150 in 16110 za NACE Rev. 2, oddelki B do E, s podrobnostmi po oddelku NACE in velikostnem razredu Q2B RSBSQUAL_ Q2B _A Koeficienti variacije za spremenljivke 11110, 12110, 12150 in 16110 za NACE Rev. 2, oddelek G, s podrobnostmi po oddelku NACE in velikostnem razredu Q3B RSBSQUAL_ Q3B _A Koeficienti variacije za spremenljivke 11110, 12110, 12150 in 16110 za NACE Rev. 2, oddelek F, s podrobnostmi po oddelku NACE in velikostnem razredu Q4B RSBSQUAL_ Q4B _A Ponderirani deleži neodgovora enote za NACE Rev. 2, oddelki B do J in L do N QN RSBSQUAL_QN_A Poročilo o kakovosti QR RSBSQUAL_QR_A

2. Struktura podatkovnega niza

Ta odstavek določa strukturo zapisov, ki jih je treba predložiti. Uporabijo se oznake iz standardnega sistema oznak za referenčno zbirko podatkov. Ti seznami oznak se vključijo v priročnik o strukturni statistiki podjetij vsaj dva meseca pred prvim prenosom podatkov. Seznami oznak so namenjeni le za vzpostavitev oznak, ki se uporabljajo za prenos podatkov, spremembe pa nikakor ne smejo zvišati ravni podrobnosti, ki se zahteva z Uredbo (ES) št. 251/2009. Tehnični format za prenos kvantitativnih podatkov, ki jih zahteva ta uredba, se prav tako določi v priročniku o strukturni statistiki podjetij.







Polje Opis Serija Šifre za serije QAG, QAS, Q1B, Q2B, Q3B, Q4B ali QN Leto Šifra za referenčno leto Teritorialna enota Ustreza oznaki države Velikostni razred Oznaka za velikostni razred Gospodarska dejavnost Oznaka NACE Rev. 2: področja, oddelki ali skupine Spremenljivka Oznaka za karakteristiko, povezano s kazalnikom kakovosti Kazalnik Oznaka za kazalnik kakovosti Vrednost kazalnika Numerična vrednost kazalnika; numerična vrednost kazalnika kakovosti, pomnožena z 10 in nato zaokrožena na najbližje celo število